पाएं अपने शहर की ताज़ा ख़बरें और फ्री ई-पेपरडाउनलोड करें
डीएमसीएच स्थित ऑक्सीजन प्लांट को 7 मई से चालू करवाने को लेकर गुरुवार को डीएम डॉ. त्यागराजन एस एम ने नव स्थापित आईसीयू एवं डीएमसीएच के ऑक्सीजन प्लांट का निरीक्षण किया। इस दौरान उन्होंने बीएमएसआईसीएल के इंजीनियरों को हर हाल में 6 मई के रात्रि तक ऑक्सीजन प्लांट को चालू करने का निर्देश दिया। ताकि आज 11 बजे से नए आईसीयू का ड्राई रन किया जा सके। बीएमएसआईसीएल के इंजीनियरों ने कहा कि डीएमसीएच के नए आईसीयू के सभी 25 वेंटिलेटर युक्त बेड को सीधे पाइप लाइन से जोड़कर निर्बाध ऑक्सीजन आपूर्ति की व्यवस्था की जा रही है। इससे वेंटिलेटर युक्त सभी 25 बेड को लगातार ऑक्सीजन की आपूर्ति डीएमसीएच के ही ऑक्सीजन प्लांट से होती रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn